S-2149/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 10. maí 2022, á hendur E-kvk-þgf D-kvk-þgf E-kvk-þgf, kt. [...], [...], [...], fyrir eftirtalin þjófnaðarbrot frami ná höfuðborgarsvæðinu á árinu 2020- 2022, með því að hafa:

1. Föstudaginn 21. ágúst 2020, í félagi við þekktan aðila, í verslun Bauhaus í Reykjavík, stolið vörum samtals að söluverðmæti kr. 119.325,-.

2. Laugardaginn 22. ágúst 2020, í félagi við þekktan aðila, í verslun Bauhaus í Reykjavík, stolið vörum samtals að söluverðmæti kr. 78.960,- en starfsmenn Bauhaus náðu að stöðva ákærðu með stolnu vörurnar við útgang verslunarinnar.

3. Þriðjudaginn 15. desember 2020 í verslun Krónunnar Rofabæ 39 í Reykjavík, stolið 5 rúllum af hangikjöti, samtals að verðmæti kr. 33.857,-.

4. Fimmtudaginn 12. janúar 2022, í verslun Hagkaups Spönginni í Reykjavík, stolið snyrtivörum og matvöru, samtals að verðmæti kr. 28.662,-.

5. Föstudaginn 11. mars 2022, í versluninni Nettó að Salavegi í Kópavogi, stolið matvöru og heimilisvöru, samtals að verðmæti kr. 53.267,-

Teljast brotin varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Ákæra og fyrirkall var birt ákærðu sjálfri 31. maí 2022. Málið var þingfest 22. júní sl. og frestað til 14. september, var í bæði skiptin mætt af hálfu verjanda ákærðu. Þingsókn féll svo niður í dag án þess að tilkynnt hefði verið um lögmæt forföll.

Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og erhún rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 6. maí 2022, var ákærðu gert að sæta fangelsi í 30 daga, skilorðsbundið til tveggja ára, með dómi Héraðsdóms Reykjavíkur [...] 2016 fyrir þjófnað. Ákærða var síðan sakfelld fyrir þjófnað með dómi Héraðsdóms Suðurlands [...] 2017 en ekki gerð sérstök refsing þar sem um var að ræða hegningarauka. Þá var ákærðu gert að sæta fangelsi í 30 daga, skilorðsbundið til tveggja ára, með dómi Héraðsdóms Reykjavíkur [...] 2017 fyrir þjófnað, en um var að ræða hegningarauka við fyrri dóm. Þá var ákærðu gert að sæta fangelsi í 90 daga, skilorðsbundið til tveggja ára, með dómi Héraðsdóms Reykjavíkur [...] 2019 fyrir þjófnað, en um var að ræða hegningarauka auk þess sem skilorðsdómurinn frá [...] 2016 var dæmdur upp. Loks var ákærðu gert að greiða sekt með lögreglustjórasátt [...]2022 fyrir umferðarlagabrot. Að öðru leyti kemur sakarferill ákærðu ekki til skoðunar við ákvörðun refsingar nú.

Brot ákærðu samkvæmt ákæru voru framin áður en hún gekkst við framangreindri sátt frá [...]2022 og verður ákærðu því dæmdur hegningarauki nú, sbr. 78. gr. almennra hegningarlaga nr. 19/1940. Með framangreindum brotum hefur ákærða einnig rofið skilorð framangreinds dóms frá [...] 2019. Verður skilorðsbundin refsing dómsins því tekin upp og ákærðu gerð refsing í einu lagi, sbr. 60. gr. almennra hegningarlaga nr. 19/1940.

Með hliðsjón af sakarefni þessa máls og ákvæðum 60., 77. og 78. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 5 mánuði.

Með hliðsjón af sakarferli ákærðu eru ekki efni til þess að skilorðsbinda refsinguna.

Ákærða greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 111.600 krónur að meðtöldum virðisaukaskatti.

Engan sakarkostnað leiddi af meðferð málsins.

Af hálfu ákæruvaldsins flutti málið G-kvk-nf A-kvk-nf A-kvk-nf saksóknar fulltrúi fyrir E-kk-þf L-kk-þf aðstoðarsaksóknara.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærða, E-kvk-nf D-kvk-nf E-kvk-nf, sæti fangelsi í 5 mánuði.

Ákærða greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 111.600 krónur.

H-kvk-nf S-kvk-nf B-kvk-nf